RESOLUCIÓN do 27 de febreiro de 2009 de activación de proxectos incluídos nas listas de espera do procedemento de concesión de subvencións aos proxectos dinamizadores das áreas rurais de Galicia correspondentes ao período 2008-2009.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 20/03/2009

Feitos.
Primeiro.-Por resolución do director xeral da Agader do 18 de xuño de 2008 (DOG nº 127, do 2 de xullo), aprobáronse as bases reguladoras das subvencións aos proxectos dinamizadores das áreas rurais de Galicia e convocáronse as correspondentes ao período 2008-2009. Por Resolución do 9 de decembro de 2008 (DOG nº 251, do 29 de decembro) ampliouse o orzamento e o prazo de resolución e notificación da convocatoria.
Segundo.-O director xeral da Agader, ao abeiro do acordo do Consello de Dirección do 21 de xuño de 2007, e de acordo coa proposta do subdirector de Coordinación e Planificación para o Desenvolvemento Rural do 30 de decembro de 2008, resolveu, o 31 de decembro de 2008, a citada convocatoria nos termos publicados na páxina web da Agader, na cal figura a relación de proxectos a que se concede subvención, así como as listas de espera.
Terceiro.-Na lista de espera de proxectos non produtivos existe un importante número de expedientes que teñen unha elevada puntuación e que constitúen iniciativas de interese para o desenvolvemento do territorio, xa que contribúen ao incremento da calidade de vida nas zonas rurais.
Cuarto.-Existe dispoñibilidade orzamentaria para ampliar as cantidades consignadas na convocatoria coa finalidade de que estes proxectos con elevada puntuación non queden á marxe desta convocatoria e se poida dispoñer dos fondos necesarios para darlles cobertura, contribuíndo así á consecución das actuacións e obxectivos establecidos no PDR de Galicia 2007-2013.
Fundamentos xurídicos.
Primeiro.-Este órgano é competente para adoptar esta resolución de conformidade co acordo do Consello de Dirección do 21 de xuño de 2007 sobre delegación de funcións.
Segundo.-As bases reguladoras das subvencións a proxectos dinamizadores establecen no seu capítulo I, letra D: «farase uso das listas de espera, sen necesidade de nova convocatoria, cando, por razóns de dispoñibilidade orzamentaria, se acorde incrementar o crédito destinado inicialmente para unha convocatoria determinada».
Vistas as disposicións citadas e o informe proposta do 17 de febreiro de 2009 da Subdirección de Coordinación e Planificación para o Desenvolvemento Rural,
RESOLVO:
Primeiro.-Incrementar a dotación orzamentaria en 2.219.297,54 euros, con cargo ao orzamento do exercicio 2009, distribuíndose por aplicacións do seguinte xeito:
Partida	Importe ()
02.01 02/31/30 656800	1.078.476,08
02.01 02/32/10 656800	657.382,65
02.01 02/32/30 656800	483.438,81
Segundo.-Proceder á activación dos seguintes proxectos non produtivos da lista de espera, coas particularidades que se relacionan a seguir, con cargo á ampliación de crédito anteriormente sinalada, de xeito que queden definidos nos seguintes termos:
Ver referencia pdf "05500D011P030.PDF"
Terceiro.-Notifíquese esta resolución aos interesados, con indicación de que pon fin á vía administrativa e que contra ela pode interpoñerse recurso potestativo de reposición ante do Consello de Dirección da Agader no prazo dun mes contado desde o día seguinte ao da notificación, ou, directamente, recurso contencioso-administrativo ante o xulgado do contencioso-administrativo, no prazo de dous meses contados desde o día seguinte ao da notificación.
Santiago de Compostela, 27 de febreiro de 2009.
Edelmiro López Iglesias
Director xeral da Axencia Galega
de Desenvolvemento Rural
SERVICIO GALEGO DE PROMOCIÓN DA IGUALDADE DO HOME
E DA MULLER